****

 **REPUBLIKA HRVATSKA**

 **ŠIBENSKO - KNINSKA ŽUPANIJA**

 **OPĆINA MURTER-KORNATI**

 **OPĆINSKI NAČELNIK**

KLASA: 402-02/24-01/04

URBROJ: 2182-18-03/1-24-1

Murter, 30. rujna 2024.

Na temelju članka 10. Pravilnika o financiranju javnih potreba Općine Murter-Kornati („Službeni glasnik Općine Murter-Kornati“, broj 14/24), članka 4. Uredbe Vlade RH o kriterijima, mjerilima i postupcima financiranja i ugovaranja programa i/ili projekata od interesa za opće dobro koje provode udruge („Narodne novine“, broj 26/15, 37/21) i članka 44. Statuta Općine Murter-Kornati („Službeni glasnik Općine Murter-Kornati“, broj 2/21) načelnik Općine Murter-Kornati, raspisuje

**JAVNI NATJEČAJ**

**za financiranje programa/projekata javnih potreba**

**Općine Murter-Kornati za 2025 godinu**

**I.**

Predmet ovog javnog natječaja je prikupljanje prijedloga programa/projekata udruga i drugih organizacija civilnog društva koji svojim aktivnostima promiču opće vrijednosti od interesa za Općinu Murter-Kornati.

Ukupno planirana vrijednost ovog Javnog poziva procjenjuje se na 20.000,00 EUR.

Najniži iznos sredstava za financiranje programa/projekta je 663,61 EUR, a najviši iznos sredstava je 10.000,00 EUR.

**II.**

Sredstva su namijenjena provedbi programa/projekata u sljedećim prioritetnim područjima:

• **Razvoj civilnog društva** (vannastavni programi i aktivnosti u područjima odgoja i obrazovanja, programi i projekti usmjereni na osnaživanju djece i mladih za vlastiti razvoj i aktivno djelovanje u društvu, programi iz područja socijalne skrbi i humanitarne zaštite, skrbi o osobama s invaliditetom, programi i projekti proizašlih iz Domovinskog rata, umirovljenika i osoba treće životne dobi, programi zaštite zdravlja, te programi ostalih udruga i organizacija civilnog društva koje svojim aktivnostima u navedenim područjima promiču opće vrijednosti od interesa za Općinu Murter-Kornati).

**III.**

Prijavu programa, projekata ili aktivnosti na ovaj Javni poziv može podnijeti udruga koja ispunjava sljedeće uvjete:

- upisana je u Registar udruge Republike Hrvatske (odnosno drugi odgovarajući registar),

- upisana je u Registar neprofitnih organizacija,

- korisnici prijavljene aktivnosti su građani Općine Murter-Kornati,

- aktivnosti udruge provode se na području i za promociju Općine Murter-Kornati,

- registrirana je kao udruga i druga organizacija civilnog društva čija temeljna svrha nije stjecanje dobiti (organizacije civilnoga društva),

- svojim statutom se opredijelila za obavljanje djelatnosti i aktivnosti koje su predmet financiranja sukladno ovom Javnom natječaju kojima promiče uvjerenja i ciljeve koji nisu u suprotnosti s Ustavom i zakonom,

- ima uredno ispunjene obveze iz svih prethodno sklopljenih ugovora o financiranju iz proračuna Općine Murter-Kornati,

- nema dugovanja prema proračunu Općine Murter-Kornati,

- ima prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi prikladan način),

- ima zadovoljavajuće organizacijske kapacitete i ljudske resurse za provedbu aktivnosti,

- u tekućoj godini nije korisnik jednokratne financijske potpore za istu svrhu.

**IV.**

Sve zainteresirane udruge svoj program, projekt ili aktivnost mogu prijaviti:

1. poštom preporučeno ili osobnom dostavom u zatvorenoj omotnici na adresu:

OPĆINA MURTER-KORNATI

Butina 2, Murter

Uz napomenu: Prijava za financiranje programa/projekata javnih potreba Općine Murter-Kornati za 2025. godinu

1. putem elektronske pošte na adresu: info@murter.hr

Napomena: ukoliko se prijava dostavlja putem elektronske pošte potrebno je skenirati sve ispunjene, potpisane i ovjerene obrasce i potrebne potvrde, kao predmet elektronske pošte upisati: „Prijava za financiranje programa/projekata javnih potreba Općine Murter-Kornati za 2025. godinu“.

**V.**

S korisnicima, kojima će nakon administrativne provjere prijava i stručne ocjene biti odobrena financijska sredstva za prijavljene programe/projekte u 2025. godini, Općina Murter-Kornati će sklopiti ugovore o sufinanciranju programa/projekta.

**VI.**

**Javni natječaj za podnošenje prijava bit će otvoren od 30. rujna do 31. listopada 2024. godine.**

Za sve informacije i upite možete se obratiti putem e-maila: info@murter.hr

 Općinski načelnik

 Toni Turčinov, mag.ing.agr.